**HRVATSKI ZAVOD ZA NORME**

Ulica grada Vukovara 78, 10000 Zagreb

Razina: 11

RKP: 38495

Glava: 077 65 Hrvatski zavod za norme

OIB: 76844168802

Matični broj: 1957406

Šifra djelatnosti: 7120 Tehničko ispitivanje i analiza

**Bilješke uz financijske izvještaje za razdoblje   
01. siječnja 2020. do 31. prosinca 2020. godine**

Financijski izvještaji Hrvatskog zavoda za norme za 2020. godinu izrađeni su u skladu sa Zakonom o proračunu (Narodne novine broj 87/2008, 136/2012 i 15/2015), Pravilnikom o proračunskom računovodstvu i računskom planu (Narodne novine broj 124/2014, 115/2015, 87/2016, 3/2018 i 126/2019), Pravilnikom o financijskom izvještavanju u proračunskom računovodstvu (Narodne novine broj 3/2015, 93/2015, 135/2015, 2/2017, 28/2017, 12/2018 i 126/2019) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna Ministarstva financija od 30. prosinca 2020. godine.

**BILJEŠKE UZ OBRAZAC PR – RAS**

**(Izvještaj o prihodima i rashodima, primicima i izdacima)**

**PRIHODI I RASHODI POSLOVANJA**

U Državnom proračunu Republike Hrvatske za 2020. godinu i projekcije za 2021. i 2022. godinu (Narodne novine broj 117/2019), Izmjenama i dopunama Državnog proračuna Republike Hrvatske za 2020. godinu i projekcije za 2021. i 2022. godinu (Narodne novine broj 58/2020 i 124/2020), te uštedama Ministarstva financija iz prosinca 2020. godine, Hrvatskom zavodu za norme, glavi unutar proračunskog razdjela Ministarstva gospodarstva, poduzetništva i obrta, 049 80, odnosno nakon parlamentarnih izbora, temeljem Zakona o ustrojstvu i djelokrugu tijela državne uprave (Narodne novine broj 85/2020) unutar razdjela 077 65, osigurana su sredstva iz nadležnog proračuna za financiranje rashoda poslovanja i nabavku nefinancijske imovine.

**AOP 001 - PRIHODI POSLOVANJA**

Hrvatski zavod za norme u razdoblju siječanj - prosinac 2020. godine u svom poslovanju ostvario je prihode u ukupnom iznosu od 9.919.454,04 kuna (AOP 001 i AOP 629), a koji se sastoje od:

AOP 052 na izvoru 51 Pomoći EU, doznačena sredstva za Projekt prevođenja norma za EU   
 zakonodavstvo, na aktivnosti A651013 u iznosu od 225.766,28 kuna

AOP 130 iznos od 9.693.687,76 kuna, a koji se sastoji od iznosa od 9.252.953,30 kuna izvora 11   
 Opći prihodi i primici, na aktivnosti A651002 Administracija i upravljanje Hrvatskog   
 zavoda za norme i iznos od 160.274,49 kuna na aktivnosti K651011 Informatizacija,  
 na izvoru 12 Sredstva učešća za pomoći iznos od 110.000,00 kuna na aktivnosti   
 A651013 Projekt prevođenja norma za EU zakonodavstvo, na izvoru 559 Ostale

refundacije iz pomoći EU iznos od 170.459,97 kuna na aktivnosti A651013 Projekt   
 prevođenja norma za EU zakonodavstvo.

Na temelju obavljanja poslova redovite djelatnosti, po izlaznim računima za prodaju norma i plaćanje članarina, naplaćeno je u državnu riznicu 2.669.484,61 kuna što predstavlja 100 % naplaćenosti. Prihodi koje HZN ostvaruje prodajom norma, naplatom članarina i drugim aktivnostima uplaćuju se u Državnu riznicu pod šifrom 5681, vode se samo u evidencijama HZN-a i na stavci prihoda 65219 u sustavu Državne riznice.

**AOP 630 RASHODI POSLOVANJA**

Rashodi poslovanja ostvareni su u ukupnom iznosu od 10.182.581,82 kuna (AOP 630) i odnose se na rashode za financiranje rashoda poslovanja, za financiranje rashoda za nabavu nefinancijske imovine te na rashode za financiranje Projekta prevođenja norma za EU zakonodavstvo. Na izvoru 11, aktivnost A651002 ostvaren je iznos od 9.516.823,26 kuna, aktivnost K651011 iznos od 140.664,49 kuna, na izvoru 12, aktivnost A651013 ostvaren je iznos od 110.000,00 kuna, izvoru 51, aktivnost A651013 iznos od 225.766,28 kuna, na izvoru 559, aktivnost A651013 ostvaren je iznos od 170.459,97 kuna, na izvoru 52, aktivnost A651002, plaćanje doprinosa za osobu na stručnom osposobljavanju bez zasnivanja radnog odnosa iznos od 2.867,82 kuna, te na izvoru 61, aktivnost A651002 Donacije iznos od 16.000,00 kuna.

Rashodi poslovanja po ekonomskoj klasifikaciji su:

AOP 149 6.606.420,22 kuna, rashodi za zaposlene (računi iz računskog plana 31),

AOP 160 3.417.295,34 kuna, materijalni rashodi (računi iz računskog plana 32),

AOP 193 704,27 kuna, financijski rashodi (računi iz računskog plana 34),

AOP 341 158.161,99 kuna, rashodi za nabavu dugotrajne imovine (računi iz računskog plana 42).

Rashodi su izvršavani u skladu sa donesenim planom proračuna te izvršenim nabavkama roba i usluga potrebnim za redovito poslovanje HZN-a.

Rashodi za zaposlene izvršeni su u skladu sa Zakonom o plaćama u javnim službama i propisanoj proračunskoj osnovici te Temeljnim kolektivnim ugovorom za službenike i namještenike u javnim službama. Predstavljaju postotno najveći trošak u izvršenju proračuna HZN-a 64,88 %. U odnosu na isto razdoblje prošle godine izvršeni su više za 6 % zbog povećanja osnovice plaća i minulog rada.

Materijalni i financijski rashodi izvršeni su više za 5 % u odnosu na isto razdoblje prošle godine.

Što se tiče nekih većih postotnih odstupanja na stavkama računskog plana od izvršenja u istom razdoblju prošle godine, radi se o manjim apsolutnim iznosima ovisno o nekoj usluzi i nabavci robe koja je bila potrebna u tom razdoblju. Manje je izvršeno na stavkama službena putovanja, usluge tekućeg i investicijskog održavanja, usluge promidžbe i informiranja, reprezentacija zbog pojave pandemije COVID-19. Veće odstupanje je i na stavci zdravstvene usluge jer su 2020. godine obavljeni sistematski pregledi zaposlenika u skladu s Kolektivnim ugovorom za službenike i namještenike u javnim službama. Na stavci intelektualne usluge izvršeno je više u odnosu na 2019. godine iz razloga što su prenesena doznačena sredstva iz 2019. godine za Projekt prevođenja norma za EU zakonodavstvo i postupak nabave, te su sve planirane aktivnosti mogle prije započeti i dovršene su do kraja 2020. godine. Također i stavka računalnih usluga je povećana u odnosu na prošlu godinu iz razloga migracije sustava IBM Lotus Notes/Domino na sustav HCL Domino i ažuriranja sustava prodaje. Najveća stavka u ovoj skupini su međunarodne članarine koje HZN plaća međunarodnim i europskim normizacijskim organizacijama čiji je punopravni član (IEC, CEN, CENELEC, ISO, ETSI) oko 1.300.000,00 kuna godišnje.

Rashodi za nabavu proizvedene dugotrajne imovine odnose se na nabavu servera za sustav HCL Domino u iznosu od 28.502,50 kuna, višegodišnje licence u iznosu od 32.411,99 kuna, nabavu uredske opreme u iznosu od 17.497,50 kuna, te izradu responzivnih web stranica HZN-a u iznosu od 79.450,00 kuna. U odnosu na 2019. godinu izvršeno je manje za 79 % jer je bilo manje i planirano, ali i neke planirane aktivnosti nisu se uspjele realizirati do kraja godine.

AOP 629 ukupni prihodi i primici iznose 9.919.454,04 kuna

AOP 630 ukupni rashodi i izdaci iznose 10.182.581,82 kuna

AOP 632 manjak prihoda i primitaka iznosi 263.127,78 kuna

AOP 633 višak prihoda preneseni iz 2019. 15.953,19 kuna

AOP 636 manjak prihoda i primitaka za pokriće  
 u sljedećem razdoblju iznosi 247.174,59 kuna,

a odnosi se na primljene račune početkom 2021. godine za robu i usluge iz 2020. godine koji su plaćeni početkom siječnja 2021. godine, a terete rashode 2020. godine u iznosu od 260.210,75 kuna umanjeno za iznos preostalog iznosa donacije na izvoru 61 u iznosu od 13.036,16 kuna koji će biti prenesen u 2021. godinu. U odnosu na ostvareno u izvještajnom razdoblju prethodne godine došlo je do većeg odstupanja u rezultatu poslovanja iz razloga što su 2019. godine ostala sredstva na izvoru 51 Projekta prevođenja norma za EU zakonodavstvo i koja su prenesena u 2020. godinu. U 2020. godini Projekt je završen i sva sredstva su potrošena. Slijedom toga manjak čine računi koji su primljeni početkom 2021. godine, a terete proračun 2020. godine.

**BILJEŠKE UZ OBRAZAC OBVEZE**

AOP 001 stanje obveza 1. siječnja 2020. godine iznosi 746.961,90 kuna.

AOP 002 povećanje obveza u izvještajnom razdoblju iznosi 10.356.429,23 kuna.

AOP 019 podmirene obveze u izvještajnom razdoblju iznose 10.242.515,98 kuna.

AOP 036 stanje obveza na kraju izvještajnog razdoblja iznosi 860.875,15 kuna kao i stanje nedospjelih obveza na kraju izvještajnog razdoblja (AOP 090), a odnose se na obračunatu plaću za prosinac 2020. godine u iznosu od 516.044,70 kuna, naknadu za prijevoz za prosinac 2020. godine u iznosu od 16.574,23 kune, za materijalne rashode u iznosu od 260.210,75 kuna (računi za usluge iz 2020. godine primljeni u siječnju 2021. godine), obveze za bolovanja preko 42 dana 75.081,05 kuna, kao i na primljeni avans za norme u iznosu od -7.035,58 kuna.

**BILJEŠKE UZ OBRAZAC BILANCA**

U bilanci na dan 31. prosinca 2020. godine iskazana je sva imovina Hrvatskog zavoda za norme, potraživanja i obveze koje su popisane od strane popisne komisije.

Imovina HZN-a sastoji se od:

AOP 003 Neproizvedena dugotrajna imovina u iznosu od 110.409,78 kuna

AOP 007 Proizvedena dugotrajna imovina u iznosu od 768.858,43 kuna

AOP 063 Financijska imovina u iznosu od 784.160,53 kuna

Ukupno AOP 001: 1.663.428,74 kuna

Tijekom 2020. godine nabavljena je imovina u vrijednosti od 160.274,49 kuna dugotrajna i 9.032,00 kuna sitnog inventara i sva imovina je aktivirana.

Ispravak vrijednosti je obračunat na kraju godine linearnom metodom otpisa koristeći se pri tom godišnjim stopama otpisa koje su propisane u prilogu Pravilnika o izmjenama i dopunama Pravilnika o proračunskom računovodstvu i računskom planu. Stavljanjem sitnog inventara u upotrebu izvršen je ispravak vrijednosti metodom 100 %-tnog ispravka vrijednosti i proknjiženo na potražnoj strani konta 049.

Financijska imovina sastoji se od potraživanja za naknade koje se refundiraju (bolovanja HZZO budući da do izrade obrazaca Ministarstvo financija i HZZO nisu proveli refundaciju potraživanja) u iznosu od 75.081,05 kuna, tekućih pomoći od institucija i tijela EU, pozajmice Ministarstva financija, Projekt prevođenja norma za EU zakonodavstvo, izvor 559 u iznosu od 170.459,97 kuna, uplaćeni avans u iznosu od -7.035,58 kuna, potraživanja za prihode proračunskih korisnika uplaćene u proračun, donacija, izvor 61 u iznosu od 13.036,16 kuna i kontinuiranih rashoda budućih razdoblja (obračunata plaća i prijevoz za 12/2020) u iznosu od 532.618,93 kune.

Obveze i vlastiti izvori sastoje se od:

AOP 163 Obveze za rashode poslovanja u iznosu od 860.875,15 kuna

AOP 223 Vlastiti izvori u iznosu od 802.553,59 kuna

Ukupno AOP 162: 1.663.428,74 kuna

Obveze za rashode poslovanja odnose se na obračunatu plaću za 12/2020 u iznosu od 516.044,70 kuna, obračunati prijevoz za 12/2020 u iznosu od 16.574,23 kune, obveze za materijalne rashode u iznosu od 260.210,75 kuna, za račune koji su pristigli nakon 31. prosinca 2020. godine, a odnose se na izvještajno razdoblje, obveze proračunskih korisnika za povrat u proračun (HZZO bolovanje) u iznosu od 75.081,05 kuna i obveze za plaćeni avans u iznosu od -7.035,58 kuna.

Vlastiti izvori odnose se na izvore vlasništva za nefinancijsku imovinu u iznosu od 879.268,21 kunu, rezultata poslovanja, manjak u iznosu od 247.174,59 kuna (neplaćeni računi primljeni početkom siječnja 2021. godine za 2020. godinu) i tekuće pomoći od institucija i tijela EU, pozajmica Ministarstva financija u iznosu od 170.459,97 kuna.

U bilanci na dan 31. prosinca 2020. godine na AOP 001 – Imovina iskazani je ukupni iznos od 1.663.428,74 kuna, što odgovara iznosu na AOP 162 Obveze i vlastiti izvori.

**BILJEŠKE UZ OBRAZAC RAS-FUNKCIJSKI**

AOP 033 Hrvatski zavod za norme ima jednu funkcijsku klasifikaciju 0411 – Opći ekonomski i trgovački poslovi koja je tijekom 2020. godine realizirana u ukupnom iznosu od 10.182.581,82 kuna na aktivnostima A651002, K651011 i A651013. U odnosu na 2019. godinu realizirano je 99,8 %.

**BILJEŠKE UZ OBRAZAC P-VRIO**

Hrvatski zavod za norme tijekom 2020. godine nije imao promjene u vrijednosti imovine i obveza.

Zagreb, 29. siječnja 2021.

RAVNATELJ

Igor Božičević